آمریکا اولوسال هاواچیلیق و اوزای دایره‌سی ناسا، ۱۶ نوامبردا "آرتئمیس" وظیفه‌سی ایله اوربیته آتیلان اوریون کپسولو ایله یئنیدن ارتباط قورولدوغونو آچیقلادی.
ناسا، اوزایدان یئره بیلگی گؤندرمک اوچون ایستیفاده ائدیله‌ن "درین اوزای شبکه‌سی" ایله اوریون کپسولو آراسیندا یئنی‌دن‌قورما پروسه‌سی سیراسیندا کپسوللا ارتباطین کسیلدیگینی آچیقلادی.
ناسا، ۴۷ دقیقه‌لیک ارتباط کسیلمه‌سینین آرادان قالدیریلدیغینی و بونون سببینین آراشدیریلاجاغینی بیلدیردی.
اوریونون ۲۱ نوامبردا ۱۲۸ کیلومترله آیین اوربیتینده سطحه ان یاخین قونوما چاتدیغی آچیقلانمیشدی.
اوریون کپسولونون آی اطرافیندا تخمیناً بیر هفته قالما‌سی، سونرا یئره قاییتما یولونا گیررک ۱۱ دسامبردا بؤیوک اوقیانوسونا ائنمه‌سی پلانلاشدیریلیر.
